Vagajus
Vagajus (rus. Вагай) – upė Rusijoje, Tiumenės srityje; Irtyšiaus kairysis intakas. Prasideda Išimo stepėje, netoli Transsibiro geležinkelio. Pradžioje teka į pietryčius, vėliau pasuka į šiaurės rytus ir teka Vakarų Sibiro lyguma. Įteka į Irtyšių prie Vagajaus gyvenvietės. Pavasarį smarkiai patvinsta, vasarą nusenka. Didžiausi intakai: Balachlėjus, Agitka (dešinieji), Ašlykas (kairysis).